Document ID: 32000R2578

32000R2578
L 298/1
SLUŽBENI LIST EUROPSKE UNIJE
17.11.2000.
UREDBA VIJEĆA (EZ) br. 2578/2000
od 17. studenoga 2000.
o izmjeni Uredbe (EZ) br. 2406/96 o određivanju zajedničkih tržišnih standarda za neke proizvode ribarstva
VIJEĆE EUROPSKE UNIJE,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EEZ) br. 3759/92 od 17. prosinca 1992. o zajedničkoj organizaciji tržišta proizvodima ribarstva i akvakulture (1), a posebno njezin članak 2. stavak 3.,
uzimajući u obzir prijedlog Komisije,
budući da:
(1)
Prilogom IV. Uredbi (EZ) br. 104/2000 (2) dodaje se pet novih vrsta na popis proizvoda za koje se ostvaruje pravo na interventne mehanizme u okviru zajedničke organizacije tržišta.
(2)
Stoga je za te vrste potrebno utvrditi zajedničke tržišne standarde usklađene na cijelom tržištu Zajednice izmjenom Uredbe (EZ) br. 2406/96 (3),
DONIJELO JE OVU UREDBU:
Članak 1.
Uredba (EZ) br. 2406/96 ovim se mijenja kako slijedi:
1.
Članak 3.:
(a)
u stavku 1. popis iz točke (a) dopunjuje se sljedećim alinejama:
„-
trlja od blata ili trlja od kamena (Mullus barbatus, Mullus surmuletus)
-
kantar (Spondyliosoma cantharus)”;
(b)
u stavku 1. dodaje se nova točka (d):
„(d)
kapice i drugi vodeni beskralješnjaci koji potpadaju pod oznaku KN 0307:
-
kapica (Pecten maximus),
-
puž (Buccinum undatum)”.
2.
Prvi podstavak članka 4. stavka 3. zamjenjuje se sljedećim:
„3. Rakovi, kapice i puževi iz članka 3. ne razvrstavaju se prema posebnim standardima svježine”.
3.
Članak 7. stavak 1. zamjenjuje se sljedećim:
„1. Proizvodi iz članka 3. razvrstavaju se po masi ili broju jedinki u kilogramu. Kozice i rakovi svrstavaju se u kategorije veličine prema širini oklopa; kapice i puževi svrstavaju se u kategorije veličine prema širini ljušture.”
4.
U Prilogu II. tablica koja se pojavljuje u Prilogu ovoj Uredbi u vezi s kategorijama veličine trlje od blata ili trlje od kamena, kantara, kapice ili puža dodaje se nakon postojeće tablice.
Članak 2.
Ova Uredba stupa na snagu dvadesetog dana od dana objave u Službenom listu Europskih zajednica.
Primjenjuje se od 1. siječnja 2001.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 17. studenoga 2000.

Labels: 7
3
6